《挽喻夫人》
宋代·员兴宗

太丘落日东郊昏，兰风桂露啼幽痕。
年周九十笑语温，冲头雪矣花仍存。
仙裾拂拂始倚门，扶挟何必烦诸孙。
二鶵前起慰心魂，喻宗老人五院尊。
众口咽矣遍地恩，柔则之馀六四坤。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。